**Proces verbal**

**al sedintei extraordinare a Consiliului Judetean Vrancea**

**din data de 08 iulie 2021**

In data de 08 iulie 2021, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta extraordinară din 08 iulie 2021, convocata prin Dispozitia nr. 212/02 iulie 2021, cu îndeplinirea procedurilor legale în materie.

Locul sedintei a fost sediul consiliului judetean, cu prezenta on line a alesilor judeteni, fara public, caracterul public al acesteia fiind asigurat prin publicarea minutei imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 30 de consilieri judeteni din 31, si presedintele Consiliului Judetean Vrancea, absent fiind domnul Micu Ioan.

**Președintele Consiliului Județean Vrancea, domnul Cătălin Toma,** in conformitate cu prevederile legale, a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 25 iunie 2021.

Fiind supus votului plenului consiliului judetean, procesul-verbal al sedintei ordinare din data de 25.06.2021 a fost aprobat in unanimitate.

**S-a trecut la prezentarea ordinii de zi a şedinţei pe care au fost inscrise urmatoarele proiecte de hotarare:**

**1** „Aprobarea Strategiei de dezvoltare a judetului Vrancea pentru perioada 2021-2027 elaborata in cadrul proiectului „*Inovare si performanta in administratia publica a Consiliului judetean Vrancea”*

**2** „Actualizarea Acordului de parteneriat încheiat între UAT Județul Vrancea și Direcția Generala de Asistență Socială și Protecția Copilului în vederea depunerii proiectului *Dotarea centrelor sociale rezidențiale din subordinea D.G.A.S.P.C. Vrancea cu echipamente de protecție în contextul generat de pandemia COVID-19* în vederea finanțării acestuia din fondurile alocate prin Programul Operațional Infrastructură Mare 2014-2020”

**3** „Aprobarea indicatorilor tehnico-economici ai proiectului *„Dotarea centrelor sociale rezidențiale din subordinea D.G.A.S.P.C. cu echipamente de protecție în contextul generat de pandemia COVID-19”*

Presedintele Consiliului Judetean Vrancea a informat plenul ca intelege sa scoata de pe ordinea de zi a sedintei extraordinare proiectul inscris la punctul 3, urmand sa fie dezbatut intr-o sedinta viitoare.

**Fiind supusa votului plenului consiliului judetean, ordinea de zi a sedintei a fost aprobata cu unanimitate de voturi.**

**Presedintele Consiliului Judetean Vrancea, domnul Catalin Toma,** a mentionat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite atat de rapoartele compartimentelor de specialitate, cat si de avizele comisiei de specialitate, fiind transmise prin posta electronica. A reamintit consilierilor judeteni ca, in situatia in care se afla în conflict de interese, acestia au obligaţia de a nu participa la adoptarea proiectului de hotarare in cauza si de a anunta acest fapt la inceputul sedintei pentru a se consemna în procesul-verbal.

**S-a trecut la dezbaterea proiectelor de hotarare.**

**La punctul 1** proiectul privind „Aprobarea Strategiei de dezvoltare a judetului Vrancea pentru perioada 2021-2027 elaborata in cadrul proiectului „*Inovare si performanta in administratia publica a Consiliului Judetean Vrancea”*

Domnul consilier judetean Cristian Danut apreciaza ca se recomanda in Strategie, ca in cadrul DGASPC Vrancea sa existe mai multi specialisti, desi in mandatul anterior consilierii judeteni apreciau ca este incarcata Organigrama.

**Fiind supus votului,** **proiectul de hotarare a fost adoptat in unanimitate.**

**La punctul 2 proiectul privind** „Actualizarea Acordului de parteneriat încheiat între UAT Județul Vrancea și Direcția Generala de Asistență Socială și Protecția Copilului în vederea depunerii proiectului *Dotarea centrelor sociale rezidențiale din subordinea D.G.A.S.P.C. Vrancea cu echipamente de protecție în contextul generat de pandemia COVID-19* în vederea finanțării acestuia din fondurile alocate prin Programul Operațional Infrastructură Mare 2014-2020”

Domnul consilier judetean Onia Cristian apreciza ca o asemenea finantare ar fi fost necesara Spitalului judetean de urgenta” Sfantul Pantelimon” Focsani regretand ca managerul spitalului din acea perioada nu a aplicat la acest program.

**Fiind supus votului,** **proiectul de hotarare a fost adoptat in unanimitate.**

Doamna secretar general al judetului a adus la cunostinta consilierilor judeteni ca urmeaza a fi demarate de catre Prefectul judetului Vrancea procedurile legale de contestare a Hotararii Consiliului Judetean Vrancea nr.121 din 31.05.2021 privind *Stabilirea indemnizației pentru membrii Autorității Teritoriale de Ordine Publică Vrancea*, intrucat a fost adoptata cu încălcarea prevederilor referitoare la **conflictul de interese** si drept urmare este lovita de nulitate absoluta.

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 08 iulie 2021.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**